
AR DERFYN BLWYDDYN. 





Tou,—“ Nos Galan.” 


Ui 

BLWYDDYN eto hedodd heibio, 

Gwnawn fyfyrio arni'n faith ; 
Llawer brawd a chwaer a hunodd, 

Angeu u daliodd ar y daith: 
P'le yw pennod eu preswylfod, 

Ai'r nef uchod, hynod hedd, 
Neu ai ynte drigfan dreigiau, 

Aswy barthau îs na'r bedd? 
Trwm fyfyrdod, llawn o chwithdod, 

Angeu a chawod, ing a.chur, 
I'r anmharod gaethwas pechod, 

Y mae'n ddyrnod min o ddur ! 





Clyw, was pechod, lais cydwybod, 
Cais fyfyrdod am y farn ; 
Na watwara amynedd ALPHA, 
Ei ddeddf na senga'n hwy fel sarn: 
O bechadur, llwfr gysgadur, 
Cas dy ddolur, cais dy Dduw ; 
Os cei faddeu dy bechodau, 
Er bedd a beiau, byddi byw, 
A byw'n dragwyddol, briddyn marwol! 
On'd rhyfeddol yw ei fod, 
Er dued ydoedd, dros oes oesoedd, 
Yn aer nefoedd, oreu nod. 


Amser hudol sy ar ei hediad, 
I'r un daliad awr nid oes; 
I'r ucha'i wrychyn, angeu'n sydyn, 
Ddaw i ddirwyn diwedd oes: 
Amser! amser! O mor ofer 
Dreulia llawer, drwy hyll wedd ! 
Amser ydyw ayn 
Mawr yw'r peryg? marw heb. hedd, 

Hedd a chymod Crist dros bechod, 
Llawn ollyngdod a gwellhad, 

Gwellhad buchedd, drwy drugaredd, 
Rhinwedd rhyfedd y Mae rhad. 





SW 


Esgyrn sychion ynt gysgodion “ 
O rai meirwon, dirym had ; 

Ac aml iawn ar wyneb dyffryn 
Yw'r esgyrn hyn ar wasgarhad ! 

Nis gall hunan byth ddihuno, 
Ysbryd Nef raid ddeffro dyn, 

A gwisgo'r esgyrn sydd ar wasgar 
A chnawd lliwgar yn eu llun: 

Anadla'n nerthol, Ysbryd bywiol, 
Drwy ragorol DDuw v GAIR ; 

A thrwy weithred ar bob enaid, ne. 
Par eu myned at FAB Marn. 


Fel briwedig at y Meddyg, 
Fel y lloerig er gwellhad, 

Fel y deillion am olygon, 
Fel y mudion am y mad: - Ay b 

Beth a wnawn ni? bydd byth niwaid 
Colli enaid o wall cael 

Grym i gredu ac edifaru, — 
Duw fo'n mynu ini'r mael ; 

O am ganfod mawr ddrwg pechod, 
A'r anafod i ni wnaed, 

A gras i wybod Crist a'i aberth,— 
Parhaus o werth yw pris ei waed ! 





O ystyriwn, edifarwn, / 

A gweddïwn oll ar Dduw, _., w_^r 
Am gael teimlad, ysbryd cariad, 

Adnewyddiad, bwriad byw ; ) 
A ffydd fywiog, cariad gwresog, * â 


At eneiniog Oen y Ne', 
A garodd gynta” eppil Adda, AL. 
Ac aeth i'r lladdfa yn eu lle: 

O ddyfnderoedd cariad cyhoedd ! 
Ni all lluoedd nef a llawr 

Manafon. 

Fyth ddatganu'r mawl mae'n haeddu, 
Er rhyfeddu arno'n fawr. 


, 


Y mae'r dialydd yn ein dilyn, 
Y mae'r gelyn, (mawr yw'r gwg), 

Yn cyhuddo, a'r ddeddf yn damnio 
Dyn i drigo gyda'r drwg ; 

Barn y gyfraith yw marwolaeth: 
Oes dim gobaith i ni gael ? 

Oes, mae gobaith iachawdwriaeth, 
O ras helaeth Iesu hael; 

Haleluia, croes Calfaria 
Yn ddinas noddfa i ni wnaed ; 

Yr anghyfiawn, drwy ffydd gyflawn, 
Wneir yn gyfiawn drwy y gwaed. 


Dewch, drancedig a sychedig, 
At y Meddyg i gael maeth, 
Dewch o gulni gwlad trueni, 
I gael eich lloni â gwin a llaeth ; 
Defaid Israel, clywch y Bugail, 
Ei air a'i sêl yn wir a sai', 
Gan fod Ceidwad am eich cadw, 
Pam y byddwch feirw ar fai? 
Clywch y galwad a'r gwahoddiad, 
Mae â chariad atoch chwi : 
Na ato Duw i'w gariad tyner 
Dreulio'n ofer atom ni. 


Gwyliwn! gwyliwn! a gweddïwn! 
Na ryfygwn fyw ar fai; 
Clyw'n leferydd rhad Waredydd, 
Yn rhoi rhybudd i bob rhai; 
Clyw'n rybuddion ei genadon, 
Yn galw i Seion, goleu saint: 
Na segurwn, ond ymdrechwn, 
Ymhyfrydwn yn y fraint,— 
Y fraint o gredu'n haeddiant Iesu, 
A chael ein nerthu ganddo'n awr, 
I aros ynddo heb dramgwyddo, 
Nes ein llithro i bridd y llawr. 


PARCH. WALTER DAvV1s. 

“ Ond gwybydd y geilw Dww di i'r farn am hyn oll” —PnE&. 





GwNa'n llawen, wr, o fewn dy fro, 
A chwardd tra dalio'r dydd ; 
Nac ofna neb, ac na thristâ, 
Ond cofia'r farn a fydd ! 


Mwynha bob pleser, myn dy chwant, 
Na ffrwyna'r trachwant rydd ; 

Mewn rhwysg a gloddest treulia'th dda, 
Ond cofia'r farn a fydd ! 


_ Diystyra grefydd a phob da, 


Clynog. 


A phoera'n wyneb ffydd ; 
Oddiwrth foesoldeb ymbellâ, 
Ond cofia'r farn a fydd ! 


Myn bob difyrwch yn mhob man, 
Gwna'n ddyddan yn dy ddydd ; 
Mewn gwin a gwleddoedd llawenha, 

Ond cofia'r farn a fydd ! 


Na wrando ar un cynghor cu, 
Na'r ymresymu sydd ; 
Dirmyga'r ddeddf, a thor bob darn, 
Ond cofia'r farn a fydd ! 


Cais bob llawenydd, na lwfrha, 
Ymhoywa, rhodia'n rhydd ; 
Gwna orchymynion Duw yn sarn, 

Ond cofia'r farn a fydd ! 


Y farn! yfarn! y farn a fydd! 
O! ryfedd ddydd a ddaw ; 


Yfarn! y farn! y farn a fydd! 


A'th ddyry'n brudd mewn braw. 
EBENEZER THOMAS. 


Argraffwyd gan P, Williams, Aberystwyth. 

